בתערוכה "הילדים רוצים קומוניזם" (2016, מוזיאון בת ים לאמנות) יצר גולד ציור קיר ענק (180X500 ס"מ) אשר תיאר תור ארוך של אנשים. לדבריו של גולד "הרעיון לציור עלה לי בזמן שהייתי ביוון בזמן המשבר עם היורו, ישבתי והתבוננתי בתור ארוך של אנשים לכספומט, המראה הזכיר לי סיפורים על תורים מזמנים אחרים".
בתערוכה "ועדת קבלה" (2019, גלריית המדרשה) היצירה המרכזית מתארת דמויות יושבות מאחורי שולחן, כוועדה שחבריה עסוקים בעניינים אחרים. ביצירה זו גולד משתמש בעירום ככלי לביטוי יחסי הכוחות בסיטואציה החברתית. הדמויות, בחלקן המצויר מתחת לשולחן, ערומות כדי "... להדגיש את הדברים שבדרך כלל עושים מתחת לשולחן, כשבטוחים שאף אחד לא רואה...". גולד משתמש בעירום גם במערכת היחסים עם הצופים. בתשובה לשאלה "אז למה העירום?" השיב: "בין גבר עירום ואישה עירומה תמיד ייווצר מתח, זה תמיד ייצר אצלנו ציפיות".
העיסוק של גולד במעמד הנוכחי של ערכים ישראלים, כמו "עבודה" ו"לינה משותפת" וההתייחסות שלו לציור הישראלי הורחבו ביצירה "מתרחצות ירוק". יצירה זו היא טרפיטיך גדול ממדים שהוצג בתערוכה "אופק חדש לאופקים חדשים" (2016, משכן לאמנות, עין חרוד). האוצרת טלי תמיר בוחנת את ההתייחסות של יצירה זו ויצירות אחרות של גולד, כגון "צייר" (2014), ליצירות של יוחנן סימון, למשל "במקלחת" (1952) וציורי קיר שונים וליצירות של יוסף זריצקי, למשל ציורי יחיעם (1949-1951). תמיר מתארת את היצירה של גולד כמחברת זרמים שבעבר נתפשו כמנוגדים – אמנות ריאליסטית, סוציאליסטית עם אמנות מודרנית, מופשטת.
תערוכות.
גולד הציג מעבודותיו בתערוכות יחיד ובתערוכות קבוצתיות בגלריות ובמוזיאונים בישראל ובעולם, בין היתר:
פראגן
פראגן (בנורווגית: Feragen) הוא אגם בנפה ררוס שבמחוז טרנדלג בנורווגיה.
שטחו של האגם הוא 15.78 קילומטרים, והוא ממוקם במרחק של כ-25 קילומטרים ממזרח לנפה ררוס. האגם נשפך אל האגם הושן ונהר האלאווה. ישנה תעלה המחברת בין פראגן לפמונדן.
הכפר פראגן הוא כפר קטן מאוד הממוקם בקצה הצפוני של האגם, כ-11 קילומטרים דרומית לבירקן.
הושן
הושן (בנורווגית: Håsjøen) הוא אגם בנפה ררוס שבמחוז טרנדלג בנורווגיה. האגם ממוקם בין האגמים פראגן ו- Rambergssjøen לאורך נהר האלאווה.
שטחו של האגם הוא 2.61 קילומטרים רבועים והוא ממוקם במרחק של כ-20 קילומטר דרום-מזרחית לררוס.
ריאסטן
ריאסטן (בנורווגית: Riasten) הוא אגם בנפה הולטילן שבמחוז טרנדלג בנורווגיה.
שטחו של האגם הוא 5.14 קמ"ר והוא ממוקם סמוך לגבול המוניציפלי של הנפות טיידל וררוס, לאורך 25 קילומטרים ממזרח לכפר רנביאגדה. האגם שוכן כ-15 קילומטרים ממערב לגבול עם שוודיה.
הפארק הלאומי שעאנבי
הפארק הלאומי שעאנבי (בערבית: الحديقة الوطنية بالشعانبي; קרוי גם לפעמים הפארק הלאומי הר שעאנבי או הפארק הלאומי ג'בל שעאנבי) הוא פארק לאומי במחוז קסרין בתוניסיה. הוא מגן על החי והצומח שמסביב להר שעאנבי, פסגת ההר הגבוהה ביותר (1,544 מטרים מעל פני הים) בתוניסיה.
הפארק הוא חלק ממקשת היער מונט דה טבסה המשתרעת על האזור מקסרין לגבול אלג'יריה. בפארקים אין נהרות או נחלים, אבל הוא אחד המקלטים האחרונים המגנים מפני הכחדת צבי הקיווייה וביתם של עבדקן הרעמה. הפארק הוא גם אתר של צמחים בולטים (אלון גלעין, אורן ירושלים, וסטיפה טנקסימה) ועופות (בין היתר צלוב-מקור, רחם, עיט ניצי ובז נודד).
בשנת 1977 הוגדר הפארק וסביבתו כשמורת ביוספרה של אונסק"ו. האתר הוכרז כפארק לאומי בשנת 1980.
אגם ריאן
ריאן (בנורווגית: Rien) הוא אגם בנפה ררוס שבמחוז טרנדלג בנורווגיה.
שטחו של האגם הוא 14.87 קמ"ר והוא ממוקם בסמוך לנהר גלומה, כ-10 קילומטרים ממזרח לגבול עם שוודיה. מימיו של האגם זורמים דרך נהר גלומה ופונים מעט דרומה, אל האגם אהושונד.
הכפר בריקן נמצא 6 קילומטרים מדרום לאגם והנפה ררוס שוכנת כ-40 קילומטרים מדרום-מערב.
רוזטה (סרט)
רוזטה (בצרפתית: Rosetta) הוא סרט בלגי-צרפתי משנת 1999 שנכתב ובוים על ידי האחים דארדן. הסרט מגולל את סיפורה הסיזיפי והמדכא של נערה בשם רוזטה (אמילי דקן) שחלומה הגדול הוא להשיג עבודה. היא מתגוררת בפארק קרוואנים עם אמה האלכוהוליסטית. בניסיון לשרוד ולהימלט ממצבה, היא עושה ניסיונות רבים להשיג עבודה, שיאפשרו לה להתרחק מהקראוון ומאמה הלא מתפקדת ולקיים חיים יציבים.
בניגוד לדעה הרווחת, הסרט לא היווה השראה לחקיקת החוק הבלגי שכונה בעקבותיו "חוק רוזטה", האוסר על מעסיקים לשלם לעובדי בני נוער פחות משכר המינימום ורפורמות אחרות של נוער עובד. בראיון להגרדיאן עם האחים הסביר ז'אן פייר דארדן את התפיסה המוטעית; "לא, החוק הזה כבר היה קיים [...] האמת תמיד פחות מעניינת מהסיפור."
הסרט זכה בפרסים רבים, כולל פרס דקל הזהב ופרס השחקנית הטובה ביותר בפסטיבל קאן שהתקיים בשנת 1999, ולשבחי הביקורת.
אהושונד
אהושונד (בנורווגית: Aursund) הוא אגם בנפה ררוס במחוז טרנדלג שבנורווגיה. הכפר בריקן שוכן לאורך חופו המזרחי והכפר גלאמוס שוכן לאורך חופו המערבי.
יש מספרא גמים הזורמים לאגם, ביניהם ריאן, ריאסטן ובולגן.
הזרימה מוסדרת על ידי אנרגיה מימית דרכה עוברים מים לנהר גלומה.
אורכו של האגם הוא כ-22 קילומטרים ורוחבו כ-5 קילומטרים. עומקו המקסימלי של האגם הוא 52 מטרים.
מקור מימיו של האגם נמצא ליד אורסונדן סמוך לתחילת עמק גלומדל. תושבי המקום טוענים כי מקור מימיו של נהר גלומה הוא מוסטונינה, אגם זעיר המרוחק כ-30 קילומטרים צפונית לאורסונדן.
דורו תוניסאי
הדורו התוניסאי הוא כינוי של מטבע כסף קטן, אשר הוא חלק מהמטבע התוניסאי. ערך המטבע הוא חמש מילימיות או 0.005 של דינר תוניסאי, והוא המטבע הקטן ביותר המוטבע כיום (מטבעות קטנים יותר של 1 ו-2 מילימיות אינם מונפקים עוד). מטבעות אלו צבועים בצבע כסף, ובצידן האחורי מופיעה חריטה של עץ.
אגם רוגן
אגם רוֹגֶּן (בנורווגית ובשוודית: Rogen, בסאמי דרומית: Rovje) הוא אגם הממוקם בגבול של שוודיה ונורווגיה.
האגם ממוקם ליד קומין הריידלן בימטלנד, מחוז בשוודיה, וחלק קטן ממנו חוצה את הגבול הנורווגי בררוס (במחוז טרנדלג) ואנגרדל (במחוז ינלנה).
שטחו של האגם הוא 35.12 קמ"ר.
בצד השוודי של הגבול, נמצאת סביב האגם שמורת טבע רוגן.
האגמים נדרה רוסט ופמונד שוכנים ממערב לאגם.
אגם בנדק
אגם בנדק (בנורווגית: Bandak) הוא אגם בנפות קוויטסד וטוקה במחוז וסטפול וטלמרק שבנורווגיה. נהר טוקה זורם לאגם, והאגם נשפך אל נהר סטראומני. עומקו הממוצע של האגם הוא 121 מטר וגובה פני האגם הוא 50 מטר מתחת לפני הים.
תחנת הכוח ההידרואלקטרית של טוקה מנצלת את עומד הידראולי מאגם וינג'ה לאגם בנדק של כ-394 מטר לייצור חשמל. זוהי אחת מתחנות הכוח הגדולות בצפון אירופה עם ייצור של כ-440,000 קילוואט.
אופיר כהן
הילד
הילד (בצרפתית: L'Enfant) הוא סרט בלגי משנת 2005 של האחים דארדן, בכיכובם של ז'רמי רנייה ודבורה פרנסואה.
הסרט זכה לשבחי המבקרים ובפרסים רבים, בהם בפרס דקל הזהב בפסטיבל קאן 2005. בשנת 2017 נבחר הסרט על ידי הניו יורק טיימס כ"סרט הטוב ביותר של המאה ה-21 עד כה".
תקציר.
ברונו, 20, וסוניה, 18, הם זוג צעיר, השורד בקושי מקצבת הרווחה של סוניה ומפשעים הקטנים של ברונו. כדי להרוויח כסף מהיר, בזמן שסוניה נעדרת, ברונו מוכר את תינוקם לאימוץ בשוק השחור.
הנער שרתם את הרוח
הפארק הלאומי בו-הדמה
הפארק הלאומי בו-הדמה (בערבית: الحديقة الوطنية جبل بوهدمة) הוא פארק הממוקם במחוז גפסה ובמחוז סידי בוזיד בתוניסיה. הפארק הוקם ב-18 בדצמבר 1980, והוגדר על ידי אונסק"ו כאתר מורשת עולמית מאז 28 במאי 2008.
הפארק הלאומי חשוב בעיקר בשל החי והצומח שלו. מינים שנמצאים בסכנת הכחדה שמצאו במקום מקלט הם אנטילופת אדקס (Addax nasomaculatus), יען דרום אפריקנית וצבי יחמורי.
בו-הדמה נחשב לאתר ארכאולוגי חשוב בשל שרידים של יישובים רומיים עתיקים שהיו במקום, כגון שרידי כפרים רומאיים, הגשר הרומי של ואדי בוטיסטה, הבריכות הרומיות העתיקות, ושאר האמה הרומית.
יהודה חדאד
רבי אבא יהודה חדאד (תוספת המילה "אבא" שם של כבוד) היה תלמיד חכם מרבני ג'רבה ובעל זיכרון פנומנלי שלט בתורת הדקדוק על אף היותו עיוור. היה מגיע לבית המדרש לפקח על התלמידים הלומדים שם גמרא. התלמידים היו לומדים לפניו את הסוגיה עם פרוש רש"י ותוספות. לאחר שלמדו את הסוגיה מספר פעמים היו באים להבחן אצלו על קוצו של יוד. היה שואל ומתרץ עד שראה שהתלמידים הפנימו את הנלמד. הביא את מנהג סעודת יתרו מתוניס לג'רבה.
הרב היה אביו של הרב אבא שאול חדאד, מחנך, מורה צדק ורבה הראשי של העיר בן גרדאן שבתוניסיה, ומחבר ספרים.
רבי אבא יהודה חדאד נפטר בכ' מרחשון שנת תרנ"ח (1897).
הערפל (סדרת טלוויזיה)
הערפל (באנגלית: The Mist) היא סדרת טלוויזיה מסוגת המדע בדיוני-אימה אמריקאית, שנוצרה על ידי כריסטיאן טורפ. היא מבוססת על נובלת האימה בעלת אותו השם, מאת הסופר סטיבן קינג, משנת 1980. הסדרה כוללת בתוכה עונה אחת, בת 10 פרקים ששודרו בין התאריכים 22 ביוני עד 24 באוגוסט 2017. ב-27 בספטמבר 2017, ספייק ביטלה את המשך הסדרה.
בנוסף לכך, הסדרה קשורה לסרט "הערפל" משנת 2007, המבוסס על אותה הנובלה של קינג.
עלילה.
ערפל בלתי מוסבר אופף במתינות את העיירה ברידג'וויל שבמיין, ומוביל לכך שתושביה אינם מסוגלים לראות דבר. תושבי העיירה לומדים עד מהרה שהמצב רעוע עוד יותר, מכיוון שתופעות בלתי מוסברות ועל-טבעיות בערפל תוקפות והורגות את רוב מי שנכנס אליו. בעקבות הערפל, כמה קבוצות של אנשים מתבצרים במרכז קניות, בכנסייה ובבית חולים.